MarginalHacks album - MINI HOW-TO - Documentation

| A l b u m T w o - - M I N I H O W - T O

### Home
### Themes/Examples
### Languages
### Plugins
### License
### Download
### Documentation English Deutsch Español Français Nederlands Русский Italiano magyar
### Mailing List
### CHANGELOG
### Praises
### Contact
| Table Of Contents Egyszerű album A fotók feliratozása Képek elrejtése Sablonok használata Közepes méretű képek EXIF feliratok használata További albumok hozzáadása Fordította:
    1:   Egyszerű album

    Az album program telepítése után próbáljuk ki
    a következő egyszerű példákat! Probléma esetén vegyük
    igénybe a telepítési útmutató segítségét!

    A sablonok (theme-ek) és a fotóalbum tárolásához hozzunk létre
    egy könyvtárat, ebben a leírásban a /home/httpd/test könyvtárat
    fogjuk használni. Olyan könyvtárat kell választanunk, amelyet a
    web szerver is megtalál. Példánkban a http://myserver/test címet fogjuk
    használni, itt éri el a web szerver a "test" könyvtárunkat.

    Először hozzunk létre egy könyvtárat, és másoljuk bele a képeket!
    Legyen ez a könyvtár a /home/httpd/test/Photos.
    A képek neve a példában 'IMG_001.jpg', ..., 'IMG_004.jpg'.

    A legegyszerűbb album létrehozásához adjuk ki a következő utasítást:

    % album /home/httpd/test/Photos

    Ezek után a a fényképalbumot egy web böngészővel a következő címen
    érhetjük el:
      http://myserver/test/Photos

    2:   A fotók feliratozása

    Készítsük el a /home/httpd/test/Photos/captions.txt fájlt a
    következő tartalommal (használjuk a "tab" gombot a "  [tab]  "
    helyén):

    -- captions.txt ---------
    IMG_001.jpg  [tab]  Az első kép neve
    IMG_002.jpg  [tab]  Második kép
    IMG_003.jpg  [tab]  Újabb kép  [tab]   micsoda felirat!
    IMG_004.jpg  [tab]  Utolsó kép     [tab]   újabb felirat.
    -------------------------

    Ezután futtassuk újra az album programot:

    % album /home/httpd/test/Photos

    és íme, a feliratok megjelentek.

    Most készítsük el a /home/httpd/test/Photos/header.txt fájlt,
    benne tetszőleges szöveggel. Az album program futtatása után
    a felirat megjelenik az oldal tetején.

    3:   Képek elrejtése

    Képek, fájlok vagy könyvtárak többféleképpen is elrejthetők. Most
    a captions.txt fájl segítségével mutatjuk be képek elrejtését.
    A "#" jelet írjuk be valamelyik sor elejére:

    -- captions.txt ---------
    IMG_001.jpg  [tab]  Az első kép neve
    #IMG_002.jpg  [tab]  Második kép
    IMG_003.jpg  [tab]  Újabb kép  [tab]   micsoda felirat!
    IMG_004.jpg  [tab]  Utolsó kép     [tab]   újabb felirat.
    -------------------------

    Az album program futtatása után látható, hogy az IMG_002.jpg nevű
    kép hiányzik. Ha ezt az album program első futtatása előtt csináltuk
    volna, akkor a közepes és a kis méretű képeket (ikonokat) nem is
    készítette volna el a program. Ezek a most már felesleges képek
    utólag is eltávolíthatók a -clean kapcsoló használatával:

    % album -clean /home/httpd/test/Photos

    4:   Sablonok használata

    Amennyiben a sablonok megfelelően telepítve vannak, és
    theme_path a sablonok helyét jelzi, akkor a sablonok
    használhatók a következőképpen:

    % album -theme Blue /home/httpd/test/Photos

    Ekkor a kész fotóalbum a Blue nevű sablont használja. Ha az
    albumban meg nem jelenített képeket találunk, akkor valószínűleg
    olyan könyvtárba lett telepítve a sablon, amelyet a böngészőprogram
    nem ér el, a részletekért l. a telepítési útmutatót.

    A program futáskor elmenti az alkalmazott beállításokat, így ha a
    következő alkalommal futtatjuk a programot:

    % album /home/httpd/test/Photos

    még mindig a Blue sablont használja. A sablon kikapcsolásához a
    következő parancsot használjuk:

    % album -no_theme /home/httpd/test/Photos

    5:   Közepes méretű képek

    A teljes méretű fényképek rendszerint túl nagyok egy webes albumhoz,
    ezért az album oldalakon közepes méretű képeket használunk:

    % album -medium 33% /home/httpd/test/Photos

    A teljes méretű képek nem vesznek el, alapesetben
    a közepes méretű képre kattintva
    tekinthetjük meg őket, vagy az

    % album -just_medium /home/httpd/test/Photos

    parancs alkalmazásával elérhetjük, hogy a teljes méretű képekre ne
    helyezzen el linket a program (feltéve, hogy előtte a -medium kapcsolóval
    hívtuk a programot valamikor).

    6:   EXIF feliratok használata

    Megadhatjuk például, hogy a fénykép készítésekor alkalmazott apertúra
    belekerüljön a képek feliratába:

    % album -exif "<br>apertúra=%Aperture%" /home/httpd/test/Photos

    Ez a parancs csak azon képek feliratához írja hozzá az apertúrára vonatkozó információt,
    amelyek exif információjában szerepel az "Aperture" kulcsszó (a "%" jelek közti
    rész jelenik meg a feliratban). Az előző parancsban szereplő <br>
    hatására az exif információ a kép feliratában új sorban jelenik meg.

    Egyéb exif információ is elhelyezhető a feliratban, pl:

    % album -exif "<br>fókusz: %FocalLength%" /home/httpd/test/Photos

    Mivel az előző futtatáskor a program elmentette a beállításokat, most
    mindkét exif információ megjelenik a képek feliratában: az apertúra és a
    fókusztávolság is. Ha törölni akarjuk az apertúrára vonatkozó részt:

    % album -no_exif "<br>aperture=%Aperture%" /home/httpd/test/Photos

    A "-no_exif" kapcsolónak pontosan meg kell egyeznie a korábban megadott
    -exif kapcsolónál megadott résszel, különben a program figyelmen kívül hagyja.
    A program által elmentett konfigurációs állományt is szabadon meg lehet változtatni:
      /home/httpd/test/Photos/album.conf
    Itt is lehet törölni a kérdéses részt.

    7:   További albumok hozzáadása

    Tegyük fel, hogy a spanyolországi nyaralás során készült képeket a

      /home/httpd/test/Photos/Spain/
    könyvtárban helyeztük el. Futtassuk most az album programot az
    összes képet tartalmazó könyvtárra:

    % album /home/httpd/test/Photos

    Ez a parancs elkészíti az albumot a Photos könyvtárban, majd készít egy linket a
    Spain könyvtárra, és ugyanazon beállításokkal, sablonnal elkészíti az
    albumot a Spain alkönyvtárban is.

    Újabb utazást követően a képeket a következő könyvtárba tesszük:
      /home/httpd/test/Photos/Italy/

    Újra futtatva a programot az összes képet tartalmazó könyvtárra:

    % album /home/httpd/test/Photos

    Ez a parancs újra feldolgozza a Spain könyvtárat is, ami nem változott.
    Az album program nem készít újabb HTML oldalakat vagy kis méretű
    képeket, ha azokat már korábban elkészítette, de a feleslegesen feldolgozott
    könyvtárak így is feleslegesen töltik az időt, különösen nagy albumok
    esetén. Ennek elkerülésére megadhatjuk, hogy csak az új könyvtárat
    dolgozza fel:

    % album -add /home/httpd/test/Photos/Italy

    Ez az eredeti albumhoz hozzáadja a linket az új albumhoz, és elkészíti
    az Italy albumot.

    8:   Fordította:

    György Károlyi  [http://www.me.bme.hu/~karolyi/indexe.html]
Created by make_faq from Marginal Hacks

         ^
         |

         ^
         |

         ^
         |

         ^
         |

         ^
         |

         ^
         |

         ^
         |

         ^
         |

         ^
         |

         ^
         |

         ^
         |

         ^
         |

         ^
         |

         ^
         |

         ^
         |

         ^
         |

         ^
         |

         ^
         |

         ^
         |

         ^
         |